ddrg/super_eurlex huggingface dataset:
(3)

S cieľom zefektívniť riešenie krízových situácií sa v článku 68 smernice 2014/59/EÚ stanovuje, že určité opatrenia na predchádzanie kríze alebo opatrenia krízového riadenia by sa nemali považovať za vymáhacie udalosti ani za konkurzné konanie. V uvedenom článku sa navyše stanovuje, že takéto opatrenia by nemali oprávňovať zmluvné protistrany príslušných zmlúv k tomu, aby vykonávali určité zmluvné práva len na základe uplatnenia takýchto opatrení. Preto je nevyhnutné zahrnúť do obsahu zmluvných podmienok aj súhlas strán s tým, že budú viazané týmito požiadavkami. Podľa článkov 33a, 69, 70 a 71 smernice 2014/59/EÚ môžu navyše orgány pre riešenie krízových situácií na obmedzené časové obdobie pozastaviť zmluvné povinnosti týkajúce sa platieb alebo dodania vyplývajúce zo zmluvy s inštitúciou alebo subjektom, ktorých krízová situácia sa rieši, alebo za určitých okolností pred riešením krízovej situácie, obmedziť vynucovanie záložných práv a pozastaviť určité práva protistrán, napríklad na konečné zúčtovanie, čisté hrubé záväzky, urýchlenie budúcich platieb alebo iné ukončenie finančných zmlúv. Keďže tieto právomoci orgánov pre riešenie krízových situácií nemusia byť účinné, keď sa uplatňujú na finančné zmluvy podľa práva tretej krajiny, mali by byť výslovne uznané v podmienkach finančných zmlúv.
(5)

S cieľom zabezpečiť primeraný dohľad nad takýmito tretími krajinami alebo dotknutými štátnymi inšpekčnými organizáciami a súkromnými inšpekčnými organizáciami je potrebné stanoviť pravidlá týkajúce sa postupov pravidelného preskúmania ich uznania počas prechodných období. Na daný účel by sa v tomto nariadení mali špecifikovať najmä informácie, ktoré majú poskytnúť tretie krajiny alebo štátne inšpekčné organizácie a súkromné inšpekčné organizácie Komisii na vykonávanie uvedeného dohľadu, a to aj prostredníctvom preskúmania na mieste. Okrem toho by sa v tomto nariadení mali stanoviť opatrenia, ktoré má Komisia prijať pri vykonávaní uvedeného dohľadu, vrátane pozastavenia uznaných tretích krajín alebo štátnych inšpekčných organizácií a súkromných inšpekčných organizácií na zoznamoch zostavených podľa článku 48 ods. 3 a článku 57 ods. 2 nariadenia (EÚ) 2018/848 alebo ich vyňatia z týchto zoznamov.
(4)

Správcovia referenčných hodnôt, ktorí sú súčasťou skupiny, by mali riadne posúdiť všetky dôsledky štruktúry skupiny na svoje vlastné mechanizmy správy a riadenia. V takomto posúdení by sa malo zvážiť, či by výsledné konflikty záujmov mohli ohroziť schopnosť správcov referenčných hodnôt plniť si regulačné povinnosti. Takisto by sa malo posúdiť, či by mohla byť nezávislosť správcov ohrozená štruktúrou skupiny alebo skutočnosťou, že člen riadiaceho orgánu správcov je zároveň členom správnej rady iných subjektov tej istej skupiny. Uvedení správcovia referenčných hodnôt by mali prijať osobitné postupy na predchádzanie konfliktom záujmov, ktoré môžu z danej štruktúry skupiny vyplynúť, a na ich riadenie.
(4)

Pri posudzovaní toho, ako má kritická referenčná hodnota prejsť na nového správcu, by mal príslušný orgán z prevádzkového hľadiska analyzovať, ako sa prevedie poskytovanie kritickej referenčnej hodnoty zo súčasného správcu na nového správcu. Dotknutý príslušný orgán by mal zvážiť najmä nepretržité zverejňovanie referenčnej hodnoty, dostupnosť vstupných údajov, metodiku pre výpočet referenčnej hodnoty a akúkoľvek potrebnú spoluprácu so všetkými prispievateľmi, používateľmi a inými zainteresovanými stranami.
(8)

V oblasti zdravia rastlín by príslušné orgány mali mať možnosť určiť za úradné laboratóriá aj laboratóriá, ktoré chcú používať metódu, na ktorú nemajú akreditáciu, no majú akreditovanú aspoň jednu metódu používanú pri škodcoch patriacich do tej istej skupiny organizmov, konkrétne háďatká, baktérie, huby a oomycéty, vírusy, viroidy a fytoplazmy, hmyz a roztoče, ako škodcovia, pri ktorých sa používa neakreditovaná metóda.
(4)

Zamestnanci správcu referenčnej hodnoty, ktorí sú zodpovední za prevádzku systémov a kontrol správcu, by mali absolvovať primeranú odbornú prípravu, aby mohli analyzovať, či je daný vstup údajov podozrivý alebo nie. Takouto odbornou prípravou by sa malo zabezpečiť, aby títo zamestnanci mali znalosť o prvkoch riadneho predkladania vstupných údajov a o nezrovnalostiach vo vstupných údajoch, ktoré môžu byť spôsobené manipuláciou alebo pokusom o manipuláciu. Účinná odborná príprava by mala byť prispôsobená povahe, zložitosti a riziku manipulácie s poskytovanou referenčnou hodnotou.
(2)

Pokiaľ ide o požiadavky týkajúce sa organizačnej štruktúry správcu, príslušné orgány by mali mať možnosť požadovať zmeny vyhlásenia o súlade nevýznamnej referenčnej hodnoty, ak sa domnievajú, že z vyhlásenia o súlade nie je jasné, prečo by dotknutý správca mal mať možnosť nedodržiavať požiadavky stanovené v článkoch 4, 5 a 6 nariadenia (EÚ) 2016/1011. Malo by to tak byť najmä v prípade, keď nie je dostatočne jasná organizačná štruktúra dotknutého správcu, ako aj identifikácia potenciálnych konfliktov záujmov, ktoré môžu vzniknúť medzi osobami zapojenými do poskytovania referenčnej hodnoty a ostatnými zamestnancami alebo časťami organizácie správcu, proces dohľadu nad poskytovaním nevýznamnej referenčnej hodnoty alebo kontrolný rámec na poskytovanie alebo zverejňovanie nevýznamnej referenčnej hodnoty alebo na jej sprístupnenie.
(3)

Je dôležité, aby správca mohol vytvoriť metodiku na určenie referenčnej hodnoty, ktorá je odolná voči rôznym trhovým podmienkam a ktorá umožňuje výpočet referenčnej hodnoty v čo najširšom súbore možných trhových okolností. Použitá metodika na určenie referenčnej hodnoty by sa preto mala opierať o primerané a vhodné historické úrovne referenčnej hodnoty. Z rovnakého dôvodu, a najmä na účely validácie výpočtu referenčnej hodnoty a hodnotenia výkonnosti metodiky ex post, by sa mala metodika na určenie referenčnej hodnoty spätne testovať voči dostupným údajom o transakciách. Takéto spätné testovanie by sa malo vykonávať ex post, pričom sa buď použijú dodatočné dostupné údaje, ktoré sa nepoužili na výpočet referenčnej hodnoty, alebo iné zdroje údajov o transakciách, alebo sa zrekonštruujú historické úrovne referenčnej hodnoty. S cieľom zabezpečiť, aby bola metodika na určenie referenčnej hodnoty schopná overenia, je dôležité, aby sa spätné testovanie vykonávalo pri každom ročnom preskúmaní metodiky na určenie referenčnej hodnoty aj v závislosti od typu referenčnej hodnoty, a to buď po každej podstatnej zmene tejto metodiky, na priebežnom základe alebo pri prvom poskytnutí referenčnej hodnoty. Zistenia spätného testovania by sa mali odzrkadliť v metodike.
(2)

Mali by sa špecifikovať požiadavky na dopravnú infraštruktúru uplatniteľné na určité kategórie opatrení v oblasti infraštruktúry s dvojakým použitím. Požiadavky na dvojaké použitie dopravnej infraštruktúry by mali byť založené na údajoch uvedených v aktualizovaných vojenských požiadavkách (2) a analýze rozdielov (3), pričom by sa mali zohľadniť aj výsledky konzultácií so zástupcami európskych a medzinárodných dopravných združení.
(7)

Úrad prijal 24. novembra 2020 vedecké stanoviská „Safety of oil from Schizochytrium limacinum (strain FCC-3204) for use in infant and follow-on formula as a novel food pursuant to Regulation (EU) 2015/2283“ [Bezpečnosť oleja zo Schizochytrium limacinum (kmeň FCC-3204) na používanie v počiatočnej a následnej dojčenskej výžive ako novej potraviny podľa nariadenia (EÚ) 2015/2283] (5) a „Safety of oil from Schizochytrium limacinum (strain FCC-3204) for use in food supplements as a novel food pursuant to Regulation (EU) 2015/2283“ [Bezpečnosť oleja zo Schizochytrium limacinum (kmeň FCC-3204) na používanie vo výživových doplnkoch ako novej potraviny podľa nariadenia (EÚ) 2015/2283] (6). Tieto stanoviská sú v súlade s požiadavkami článku 11 nariadenia (EÚ) 2015/2283.
(3)

Povinnosť podľa článku 18 ods. 4 smernice (EÚ) 2021/555, pokiaľ ide o zamietnutia udelenia povolenia, sa rozumie tak, že sa vzťahuje na akékoľvek administratívne alebo súdne rozhodnutie vydané orgánom verejnej moci členského štátu, ktorého cieľom alebo účinkom je zabrániť tomu, aby určitá osoba nadobudla alebo držala strelnú zbraň, na ktorú sa vzťahuje článok 9 alebo 10 uvedenej smernice, bez ohľadu na to, či bolo vydané na základe žiadosti o povolenie, bez ohľadu na to, či sa vzťahuje na konkrétne strelné zbrane, a bez ohľadu na to, či bolo vydané na základe právomocí konkrétne vyplývajúcich z uvedenej smernice. Táto povinnosť sa vzťahuje napríklad na všeobecný zákaz nadobúdania alebo držby strelných zbraní konkrétnou osobou bez ohľadu na to, či táto osoba predtým požiadala o povolenie. Vzťahuje sa aj na akékoľvek administratívne alebo súdne rozhodnutie, ktorým sa odoberá existujúce povolenie alebo sa zamieta potvrdenie, obnovenie alebo predĺženie existujúceho povolenia. V článku 18 ods. 4 smernice (EÚ) 2021/555 sa od príslušných orgánov vyžaduje, aby si vymieňali informácie o všetkých týchto rôznych typoch rozhodnutí, za predpokladu, že rozhodnutie bolo vydané buď z dôvodov bezpečnosti alebo z dôvodov súvisiacich so spoľahlivosťou dotknutej osoby.
(7)

V zmenenom spoločnom odporúčaní sa navrhuje, aby sa výnimka z povinnosti vylodiť úlovky lososa atlantického loveného určitým pasívnym výstrojom, ktorá je stanovená v delegovanom nariadení Komisie (EÚ) 2018/211, po 31. decembri 2020 naďalej uplatňovala. Výnimka je podnetom na to, aby sa pri love iných druhov než losos používal selektívnejší a šetrnejší výstroj. Okrem toho by výnimka potenciálne znížila vedľajšie úlovky vtákov a cicavcov. V niektorých regiónoch by takisto uľahčila riadenie kvót a umožnila by ochranu populácií voľne žijúceho lososa atlantického, pretože voľne žijúce lososy by sa vypúšťali a ponechali by sa len chovné lososy. Košíky a koše by však už nemali byť vyňaté a pokiaľ ide o pontónové pasce, mali by sa zahrnúť len tie s vakom z bezuzlovej sieťoviny („Vittjanpåse“). V spoločnom odporúčaní sa okrem toho navrhuje, aby sa výnimka obmedzila na 8 % ročného výlovu z kvót na lososa atlantického pridelených každému členskému štátu s cieľom ďalej znížiť akýkoľvek potenciálny negatívny vplyv výnimky na danú populáciu. V rámci konzultácie odbornej skupiny pre rybolov a akvakultúru sa napokon zdôraznilo, že ako sa uvádza v spoločnom odporúčaní, výnimka by sa mala vzťahovať na lososa uloveného pri všetkých druhoch rybolovu s použitím príslušných pasívnych typov výstroja.
(2)

Rozsah a povaha spolupráce, výmeny informácií a oznámení, ktoré sa musia uskutočniť podľa článku 36 nariadenia (EÚ) 2017/2402, by mali byť dostatočné na to, aby umožňovali príslušným orgánom a európskym orgánom dohľadu plniť si povinnosti v oblasti dohľadu, vyšetrovania a ukladania sankcií. Na tento účel sa v tomto nariadení stanovujú minimálne informácie, ktoré by si príslušné orgány a európske orgány dohľadu mali vymieňať, prípadne aj správy o svojich činnostiach v oblasti dohľadu a presadzovania práva.
(4)

Európsky úrad pre bezpečnosť potravín (ďalej len „úrad“) v stanovisku zo 17. marca 2021 (3) skonštatoval, že fytomenadión nemá za navrhovaných podmienok používania negatívny účinok na zdravie zvierat, bezpečnosť spotrebiteľov ani životné prostredie. Úrad dospel k záveru, že používatelia nebudú vystavení inhalácii, ak sa doplnková látka predloží v tuhej forme alebo ako viskózna tekutina. Údaje Vedeckého výboru pre bezpečnosť spotrebiteľov poukazujú na to, že vitamín K1 možno kategorizovať ako dermálny senzibilizátor. Pokiaľ ide o prípravky, úrad nemohol dospieť k záveru o tom, či majú potenciál byť toxické pri vdýchnutí alebo dráždivé pre kožu/oči. Komisia sa preto domnieva, že by sa mali prijať primerané ochranné opatrenia s cieľom zabrániť nepriaznivým účinkom na zdravie ľudí, najmä pokiaľ ide o používateľov doplnkovej látky a prípravkov s jej obsahom. Úrad dospel k záveru, že fytomenadión sa pri pridávaní do krmiva považuje za účinný zdroj vitamínu K1 pre kone. Osobitné požiadavky na monitorovanie po uvedení na trh úrad nepovažuje za potrebné. Overil aj správu o metóde analýzy kŕmnych doplnkových látok v krmive predloženú referenčným laboratóriom zriadeným nariadením (ES) č. 1831/2003.
22

Swiss or Emmenthaler cheese other than with eye formation

22-Tokio
(2)

Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Vanille de l’île de La Réunion“ by sa mal zapísať do registra,
(12)

Dôkazy z trhu zrejme naznačujú, že hoci výživové doplnky obsahujúce ≤ 8,0 mg astaxantínu sú v súčasnosti povolené pre bežnú populáciu, v praxi ich nekonzumujú deti ani dospievajúci, avšak skoro výlučne dospelí. S cieľom znížiť administratívnu záťaž a poskytnúť prevádzkovateľom podnikov dostatočný čas na to, aby prispôsobili svoje postupy požiadavkám tohto nariadenia, by sa mali stanoviť prechodné opatrenia týkajúce sa výživových doplnkov obsahujúcich ≤ 8,0 mg astaxantínu určených pre bežnú populáciu, ktoré boli umiestnené na trh alebo odoslané z tretích krajín do Únie pred dátumom nadobudnutia účinnosti tohto nariadenia. V prechodných opatreniach by sa mala zohľadňovať bezpečnosť spotrebiteľov tým, že sa im poskytnú informácie o primeranom používaní v súlade s požiadavkami tohto nariadenia.
(3)

V záujme zabezpečenia kontinuity v poskytovaní podpory v príslušnej oblasti politiky a umožnenia začatia vykonávania programu Pericles IV od začiatku viacročného finančného rámca na roky 2021 – 2027 by toto nariadenie malo nadobudnúť účinnosť čo najskôr a malo by sa uplatňovať so spätnou účinnosťou od 1. januára 2021,
(2)

S cieľom zabezpečiť rovnaké zaobchádzanie so štátnymi inšpekčnými organizáciami a súkromnými inšpekčnými organizáciami, ktoré Komisii predkladajú žiadosť o uznanie, by sa v tomto nariadení mali stanoviť procedurálne požiadavky, ktoré sa majú splniť pri žiadosti o prvé uznanie alebo pri žiadosti o rozšírenie rozsahu uznania na ďalšiu tretiu krajinu alebo kategóriu produktov. V tomto nariadení by sa mali predovšetkým špecifikovať informácie, ktoré sa majú zahrnúť do technickej dokumentácie, ktorá je súčasťou žiadosti o uznanie.
a)

Produkty pochádzajúce z prefektúry Fukušima: — voľne rastúce huby a z nich odvodené produkty, ktoré patria pod číselné znaky KN ex 0709 51 00, ex 0709 59, ex 0710 80 61, ex 0710 80 69, ex 0711 51 00, ex 0711 59 00, ex 0712 31 00, ex 0712 32 00, ex 0712 33 00, ex 0712 39 00, ex 2001 90 50, ex 2003 10, ex 2003 90 a ex 2005 99 80, — ryby a produkty rybolovu, ktoré patria pod číselné znaky KN 0302, 0303, 0304, 0305, 0308, 1504 10, 1504 20 a 1604 s výnimkou: — rýb druhov Seriola quinqueradiata a Seriola lalandi, ktoré patria pod číselné znaky KN ex 0302 89 90, ex 0303 89 90, ex 0304 49 90, ex 0304 59 90, ex 0304 89 90, ex 0304 99 99, ex 0305 10 00, ex 0305 20 00, ex 0305 39 90, ex 0305 49 80, ex 0305 59 85, ex 0305 69 80, ex 0305 72 00, ex 0305 79 00, ex 1504 10, ex 1504 20, ex 1604 19 91, ex 1604 19 97 a ex 1604 20 90, — serioly veľkej (Seriola dumerili), ktorá patrí pod číselné znaky KN ex 0302 89 90, ex 0303 89 90, ex 0304 49 90, ex 0304 59 90, ex 0304 89 90, ex 0304 99 99, ex 0305 10 00, ex 0305 20 00, ex 0305 39 90, ex 0305 49 80, ex 0305 59 85, ex 0305 69 80, ex 0305 72 00, ex 0305 79 00, ex 1504 10, ex 1504 20, ex 1604 19 91, ex 1604 19 97 a ex 1604 20 90, — pagara veľkého (Pagrus major), ktorý patrí pod číselné znaky KN 0302 85 90, ex 0303 89 90, ex 0304 49 90, ex 0304 59 90, ex 0304 89 90, ex 0304 99 99, ex 0305 10 00, ex 0305 20 00, ex 0305 39 90, ex 0305 49 80, ex 0305 59 85, ex 0305 69 80, ex 0305 72 00, ex 0305 79 00, ex 1504 10, ex 1504 20, ex 1604 19 91, ex 1604 19 97 a ex 1604 20 90, — rýb druhu Pseudocaranx dentex, ktoré patria pod číselné znaky KN ex 0302 49 90, ex 0303 89 90, ex 0304 49 90, ex 0304 59 90, ex 0304 89 90, ex 0304 99 99, ex 0305 10 00, ex 0305 20 00, ex 0305 39 90, ex 0305 49 80, ex 0305 59 85, ex 0305 69 80, ex 0305 72 00, ex 0305 79 00, ex 1504 10, ex 1504 20, ex 1604 19 91, ex 1604 19 97 a ex 1604 20 90, — tuniaka severopacifického (Thunnus orientalis), ktorý patrí pod číselné znaky KN ex 0302 35, ex 0303 45, ex 0304 49 90, ex 0304 59 90, ex 0304 89 90, ex 0304 99 99, ex 0305 10 00, ex 0305 20 00, ex 0305 39 90, ex 0305 49 80, ex 0305 59 85, ex 0305 69 80, ex 0305 72 00, ex 0305 79 00, ex 1504 10, ex 1504 20, ex 1604 14 41, ex 1604 14 48 a ex 1604 20 70, — makrely japonskej (Scomber japonicus), ktorá patrí pod číselné znaky KN ex 0302 44 00, ex 0303 54 10, ex 0304 49 90, ex 0304 59 90, ex 0304 89 49, ex 0304 99 99, ex 0305 10 00, ex 0305 20 00, ex 0305 39 90, ex 0305 49 30, ex 0305 54 90, ex 0305 69 80, ex 0305 72 00, ex 0305 79 00, ex 1504 10, ex 1504 20, 1604 15 a ex 1604 20 50, — voľne rastúcej paprade (Pteridium aquilinum) a z nej odvodených produktov, ktoré patria pod číselné znaky KN ex 0709 99, ex 0710 80, ex 0711 90 a ex 0712 90, — výhonkov druhu Eleutherococcus sciadophylloides a z nich odvodených produktov, ktoré patria pod číselné znaky KN ex 0709 99, ex 0710 80, ex 0711 90 a ex 0712 90, — ebenovníka rajčiakového (rod Diospyros) a z neho odvodených produktov, ktoré patria pod číselné znaky KN ex 0810 70 00, ex 0811 90, ex 0812 90 a ex 0813 50.
(3)

Od inštitúcií alebo subjektov by sa nemalo vyžadovať, aby do zmluvných ustanovení upravujúcich príslušný záväzok zahrnuli zmluvnú podmienku, ak by takéto zahrnutie bolo v príslušnej tretej krajine nezákonné. Mohlo by k tomu dôjsť napríklad vtedy, keď sa v zákonoch alebo pokynoch orgánov tretej krajiny takéto podmienky nepovoľujú. Takisto by sa malo považovať za neuskutočniteľné, aby inštitúcia alebo subjekt zahrnuli zmluvnú podmienku do dohody alebo nástroja, ak táto inštitúcia alebo subjekt nie je schopná uvedené zmluvné ustanovenia zmeniť. Často ide o prípady, keď sa dohody alebo nástroje uzatvárajú v súlade s medzinárodnými štandardizovanými podmienkami alebo protokolmi, v ktorých sa pre takéto druhy dohôd alebo nástrojov stanovujú jednotné podmienky. Produkty financovania obchodu, ako sú záruky, protizáruky, akreditívy alebo iné nástroje používané v súvislosti s podporou alebo financovaním obchodných transakcií, sa zvyčajne emitujú na základe medzinárodne uznávaných štandardných podmienok alebo pravidiel stanovených medzinárodne uznávanou priemyselnou organizáciou alebo vyvinutých na základe štandardných dvojstranných zvyklostí. K neuskutočniteľnosti môže dôjsť aj vtedy, keď inštitúcia alebo subjekt uzatvárajú zmluvy o poskytovaní finančných služieb s orgánmi mimo Únie vrátane poskytovateľov finančných služieb, obchodných miest, infraštruktúr finančného trhu alebo správcov, ktorí používajú štandardné podmienky, o ktorých inštitúcia alebo subjekt nemôže rokovať.
(56)

Značná miera vlastníctva čínskej vlády pretrváva najmä v odvetví ocele, ktorá je hlavnou surovinou na výrobu prešetrovaného výrobku. Mnohí z najväčších výrobcov sú vo vlastníctve štátu. Niektorí z nich sa konkrétne uvádzajú v Pláne na prispôsobenie a modernizáciu oceliarskeho priemyslu 2016 – 2020. Čínska štátom vlastnená spoločnosť Shanxi Taiyuan Iron & Steel Co. Ltd. (ďalej len „Tisco“) na svojom webovom sídle napríklad uvádza, že je „obrovským železiarskym a oceliarskym gigantom“, z ktorého „sa stal výnimočne rozsiahly železiarsky a oceliarsky komplex, ktorý je prepojený s podnikaním v oblasti ťažby železnej rudy, výroby, spracúvania, dodávok železa a ocele a obchodovania so železom a s oceľou (27)“. Spoločnosť BaoSteel je ďalším významným čínskym štátom vlastneným podnikom, ktorý sa zaoberá výrobou ocele a je súčasťou nedávno konsolidovanej skupiny China Baowu Steel Group Co. Ltd. (predtým Baosteel Group and Wuhan Iron & Steel) (28) ... Napriek tomu, že podľa odhadov je počet štátom vlastnených podnikov a súkromných spoločností v nominálnom vyjadrení takmer rovnaký, z piatich čínskych výrobcov ocele, ktorí sa umiestnili v prvej desiatke najväčších svetových výrobcov ocele, sú štyria štátom vlastnené podniky (29). Zatiaľ čo podiel desiatich najväčších výrobcov na celkovej produkcii odvetvia predstavoval v roku 2016 len približne 36 %, čínska vláda si v tom istom roku stanovila cieľ do roku 2025 konsolidovať 60 až 70 % výroby ocele približne do desiatich veľkých podnikov (30). Čínska vláda zopakovala tento úmysel v apríli 2019, keď oznámila vydanie usmernení o konsolidácii oceliarskeho odvetvia (31). Takáto konsolidácia môže zahŕňať nútené fúzie ziskových súkromných spoločností so štátom vlastnenými podnikmi, ktoré dosahujú horšie výsledky (32). Keďže čínski vývozcovia prešetrovaného výrobku nespolupracovali, presný pomer súkromných a štátom vlastnených výrobcov prešetrovaného výrobku nebolo možné určiť. Na zozname čínskych výrobcov prešetrovaného výrobku, ktorý poskytol navrhovateľ, je však viacero z nich štátom vlastnenými podnikmi vrátane Tisco Shanxi Taigang Stainless Steel Co. Ltd, Baosteel Baoshan Iron and Steel Co. Ltd, Lisco Lianzhong Stainless Steel Corporation, Beihai Chengde Stainless Steel Co. Ltd, Jisco Jiuquan Iron a Steel Group Co. Ltd, Shougang Kaixi Stainless Steel, Baosteel Desheng Stainless Steel a Tangshan Stainless Steel Co. Ltd.
(36)

Vzhľadom na nespoluprácu thajských vyvážajúcich výrobcov sa Komisia pri zisťovaní pôvodu surovín používaných pri montáži malých zvitkov v Thajsku opierala o dôkazy poskytnuté žiadateľom v žiadosti a verejne dostupné informácie. Thajskí výrobcovia, o ktorých je známe, že vyvážajú svoje výrobky do Únie, sú všetci dcérskymi spoločnosťami čínskych výrobcov hliníkových fólií pre domácnosť, na ktorých sa pri vývoze z ČĽR vzťahujú antidumpingové clá. Informácie od žiadateľa navyše ukazujú, že jedna z thajských spoločností tvrdí, že všetky svoje suroviny nakupuje od susednej spoločnosti Dingheng New Materials Co. Ltd., o ktorej sa v súbežnom prešetrovaní týkajúcom sa veľkých zvitkov (11) preukázalo, že obchádza antidumpingové clá na veľké zvitky z Číny. Prešetrovanie nezistilo žiadne dôkazy, ktoré by preukazovali, že suroviny používané thajskými vyvážajúcimi výrobcami sú iného pôvodu ako čínskeho. Dotknuté diely preto pochádzajú z krajiny, na ktorú sa vzťahujú opatrenia.
(8)

Dotknutým výrobkom sú hliníkové fólie s hrúbkou nie menšou ako 0,008 mm a nie väčšou ako 0,018 mm, bez podložky, valcované, ale ďalej neupravené, vo zvitkoch so šírkou nepresahujúcou 650 mm a s hmotnosťou presahujúcou 10 kg, v deň nadobudnutia účinnosti vykonávacieho nariadenia (EÚ) 2015/2384 patriace pod číselný znak KN ex 7607 11 19 (kód TARIC 7607111910), hliníkové fólie s hrúbkou nie menšou ako 0,007 mm a menšou ako 0,008 mm, bez ohľadu na šírku zvitkov, aj žíhané, v deň nadobudnutia účinnosti vykonávacieho nariadenia (EÚ) 2017/271 patriace pod číselný znak KN ex 7607 11 19 (kód TARIC 7607111930), hliníkové fólie s hrúbkou nie menšou ako 0,008 mm a nie väčšou ako 0,018 mm a vo zvitkoch so šírkou presahujúcou 650 mm, aj žíhané, v deň nadobudnutia účinnosti vykonávacieho nariadenia (EÚ) 2017/271 patriace pod číselný znak KN ex 7607 11 19 (kód TARIC 7607111940), hliníkové fólie s hrúbkou väčšou ako 0,018 mm a menšou ako 0,021 mm, bez ohľadu na šírku zvitkov, aj žíhané, v deň nadobudnutia účinnosti vykonávacieho nariadenia (EÚ) 2017/271 patriace pod číselný znak KN ex 7607 11 19 (kód TARIC 7607111950), a/alebo hliníkové fólie s hrúbkou nie menšou ako 0,021 mm a nie väčšou ako 0,045 mm, ak sa predkladajú aspoň s dvoma vrstvami, bez ohľadu na šírku zvitkov, aj žíhané, v deň nadobudnutia účinnosti vykonávacieho nariadenia (EÚ) 2017/271 patriace pod číselný znak KN ex 7607 11 90 (kódy sadzobníka TARIC 7607119045 a 7607119080) a s pôvodom v Čínskej ľudovej republike (ďalej len „dotknutý výrobok“). Toto je výrobok, na ktorý sa v súčasnosti vzťahujú platné opatrenia.
(2)

Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Szegedi tükörponty“ by sa mal zapísať do registra,
(5)

Na zaistenie primeraných obchodných podmienok, ktorými sa zabezpečujú nestranné a racionálne zmluvné dojednania, by poplatky, ceny a zľavy mali byť založené na objektívnych kritériách vrátane zúčtovaných objemov, modelov zúčtovania a potrieb a požiadaviek klienta. Poplatky, ceny a zľavy by sa mali starostlivo navrhnúť, aby sa predišlo nevyváženým cenovým štruktúram a konfliktom záujmov. V rámci nákladov na účtovanie poplatkov klientom by sa malo jasne rozlišovať medzi nákladmi priamo súvisiacimi s poskytovaním zúčtovacích služieb dotknutému klientovi a nákladmi súvisiacimi s poskytovaním zúčtovacích služieb vo všeobecnosti, a to osobitne pre každú nákladovú položku vrátane nákladov na IT, licenčných nákladov a nákladov na riadenie kolaterálu.